kõigepealt muidugi õnnesoovid sünnipäeva puhul.  kuna mul on see blogi oma guugli avalehel, siis näen kohe ära, kui jälle midagi uut üles on pandud. ja no kui aeg-ajalt tuleb  õudne isu juustukoogi järele, siis siit leiab alati midagi. kõiki ei ole veel järele jõudnud proovida, aga katsetuste nimekiri aina kasvab. seda, kuidas ma siia jõudsin, ei teagi. ausalt öeldes ma enne toidutegu eriline gastroblogide külastaja nagu polnudki. võib-olla viitas mõni tavablogija, võib-olla otsisin mingit retsepti ja guugeldasin ennast siia. igal juhul olen rõõmus ja rõõsa, et ikka üles leidsin   kolmas küsimus on täiesti kohatu. KÕIK meeldib ju. pildid on imearmsad ja jutud ka ja retseptid puust ja punased. ja juustukooke, mu elu armastust, on niiiiiiiii palju. selle eest eraldi tänusõnad.  igal juhul, küpsetisi olen siit päris paljusid järele proovinud, päris mitmed soolased pirukad on rõõmuga tavarepertuaari kaasatud, nii nad on muidugi aja jooksul ka veidi teisenenud, eriti kuna mõned eestlase jaoks enesestmõistetavad toiduained kuuluvad madjaritemaal millegipärast harva-  (või mitte kunagi) esinevate nähtuste hulka ja nii peab neid siis asendama käepärasemaga.  palju toredaid ideid edaspidiseks ja ootan huviga uusi katsetusi-postitusi.